
Su AVE, polo dubiis noctem ducentibus astris, 
Iratas hiemes, imbremque audire sonantem. 
Et regnatores nemorum^ rauca agmina, ventos. 
Pulsa domus quatitur; crepitat concussa fé- 

nestra ; 
Januaque excluso stridens obtunditur Euro : 
IntuB babent luxus molles atque otia sedem, 
Sublustrisque quies, vespertinique susurri : 
Scintillant ignes ; roseum jubar inficit aulam ; 
Irrorant placido pendentes lumino tsedae : 
Quisque datam sentit requiem, plenoque tuetur 
Flammam oculo, lignisque rubentibus addita 
Ugna. 

Insonuit lyra :— jam virgo canit horrlda bella, 
uEvo degenerem Turcam, Russosque feroces : 



Europen centra tendentem, tdtriciaque arma 
Gallorum, celeremque Alpino ex aggere Sardum, 
Et conjuratos orbis prò pace Britannos. 

Jam canit heroum parvam qua voce catervam 
Egerit innumerum ductor moriturus in hostem : 
nios in nova jussa citos, nec morte futura 
Pallentes, per tela refert, per fulmina euntes : 
Eructantem addit montem centum orìbus ignes, 
Et rutilis utrinque cacumina lurida fumis, 
Vulneraque, strepitimique pedum, terramque 

trementem. 
Aure onmes avida decies narrata sequuntur, 
Et meruisse simul, mediique equitasse propinqua 
Morte volunt, magnum et magno mercentur 

honorem. 

Interea, increbescit hiems, majore gementes 
Plectuntur coUes cum murmurc, clarior Eurus 
Nigra quatit pineta, ruunt a vertice silvse. 
Continuo canit objectos ad flamina fratres, 



Frigoraque et niveis tentoria cincta pruinis : 
Fingit mille animo casus, atque omnia dira 
Concipit, ingentemque timoribus aequat amorem. 
" Ah ! miser, ah ! deserte, quibus jactaris arenis 

Spes et cura domùs ? vivisne et vesceris aura ? 

Quid caput imbre madens, quid jam tegit al- 
" gida membra ? 
" Tu pateris procul indignas, generose, procellas; 
" Nos rebus fruimur placidis ; sunt otia nobis" — 
Ingemit — et fletu citharam deponit oborto. 

Scilicet ille procul patria glacialibus auris 
Uritur : segra trahit campo vestigia miles 
Ipse suo humescens flatu : vix suscitat ignem 
Vitalem venis, et alit languentia corda. 
Taedet deformes tumulos, cana arva tueri 
iEternasque hiemes, et stantem frigore terram. 
Vesper adest : rutilat ccelum surgentibus astris, 
Luna nives pura contristat luce jacentes. 
lUe per eduras, noctem, quam longa, pruinas 



Vertitur arma tenens, omnemque interrogat 
umbram. 

Tali nocte procul patriae loca cemit amata 
Miles, et argenteo perfusimi lumino pagum. 
Et parros simnl agnoscit, sua regna, penates : 
Seu sopor illud erat, seu per penetralia rerum 
Tendit amor, nec longa oculos via fallit aman- 

tùm. 
Visa virum muto conjux, pulcherrima frustra, ' 
Mcerere eloquio, clausis facunda labellis : 
Stant circum genua, et flentem mirantur, et una 
Addìscunt precibus nomen patris addere nati. 
Omnia quae, luna timo irrorante serena, 
lUe videt, visuque indulget, et inter amatas 
Ingreditur fonnas, caramque amplectitur um- 
bram. 

Sol oritur, brumale rubens, majorque videri 
Assueto, et nebulas fulvo vix reppulit orbe. 
Mane viris redeunt nova munia. Frange 
quietem, 



Frange brevem, duroque accìngere, fesse, labori. 
Fervei opus, crebrisque sonat rumoribus setter. 
Pars yalidas arces diris assultibus nrget 
Irrita, continuisque urbem circumsonat armis. 
Incumbunt alii sulco, specubusque futnris 
Fundamenta locant, intenduntque aggere cam- 

pum. 
Optatur locus oppositam conversus ad urbem : 
Hunc multa effossum cura, penitusque cavatum 
Conclusero, graves tum spisso vimine crates 
Adjiciunt, adduntque ex ipsis moenia glebis. 
Hinc hostem observat procul, expectatque ruen- 

tem, 
Hinc effusus agro miles se immittit aperto. 

Non minus intereà variis urbs anxia curis 
Miscetur, trepidseque, examina nigra, caterva© 
Arte exire artem, molique opponere moles. 
Ingreditur tacitos cursus allapsa polo nox : 
lUi inter sese flammantis fragmina massse, 
Et plumbum, liquidosque globos cum fulmine 
torquent. 

Siderei pallent orbes, tremit arduus sether, 
Terra tremit, totoque pluunt incendia coelo. 
Sternuntur loca foeta armis, sterniintur adusta 
Moenia, telorumque armamentaria turres. 
Heii ! male tum primo defenditur aggere miles» 
Sed tectus sese tenet, interiusque refugit 
Conditus in terram, et fallit vix fata latendo. 



Non aliter noctumus ubi mons impeto casco 
Rumpitur, et piceis fiamma emicat atra cavemis: 
Solvuntur juga summa : videt vicina Vesevo 
Ora favillarum coelo incandescere nubem, 
Campanisque super pestoni minitarier arvis. 



Quo me Musa rapis P videor nimbosa moveri 
Per juga, rorantique incedere conditus umbra. 
Quis sonus ilio procul ? quae tintinnabula fran- 

gunt 
Aera noctumum, sopitas missa per aures ? 
Scilicet hostis opem coeli, eventusque secundos 
Implorat : yersis supplex exercitus armis 



It, praesente deo, mussatque altana circum. 
Quos inter, prece solenni pia corda sacerdos 
Incendit, fortesque polis stellantibus addit. 
Audiit aora procul placidam pulsantia noctem 
Anglus, et in somnis patrias reminiscitur 

aras^ 
Sabbata, tinnitusque leves queis saepe vocata 
Ibat casta domus, sanctis operata diebus : 
Hìc matrona pio princeps pede, parvulus ipse 
Juxta aderat, virgoque oculos dejecta decoros 
Parva sequebatnr matrem non passibus aequis. 



Tempus erat^ dubios montes quum lumine 

primo 
Nondum sol adiit, jam deseruere tenebraB : 
Ecce hostis subito nebulis pluviaque sequaci 
Contectus venite et lato capit agmine coUes. 
" Arma, viri, rapite arma : interlucentia telis 
*' Aspicio dumeta : novo se mane moventes 
" Hinc atque bine acies, mediumque in mon- 

tibus hostem." 

O patria, O fluctu procul Anglia tuta marino. 
Ter crebro numerosa phalanx pede, certa trì- 

umphi, 
Irruerat : ter succurrit tua dulcis imago, 
Firmavitque tuos, victum et vi reppulit hostem. 
Jamque dies cursu medium superaverat orbem, 
Quum subito tricolora jugis vexilla supìnis 
Apparent, glomerantque manus in proelia Galli. 
Tum vero trepidare hostes ; mox cedere clivo 
Incipiunt, retroque globos traxere vironmi. 
Quantam pone necem, quales liquere ruinas ! 
Illic cernere erat rorantes sanguine vepres ; 
Saucius hic miles stringebat vulnera frustra, 
Solemque aspectu lustrabat et arva supremo, 
Haud procul inde rubos explorans turba ma- 

dentes 
Sparsa per occultas quaerebat funera valles : 
Aut aliquem gradibus lentis in castra ferebant 
Cratibus arboreis sublatum et vimine molli ; 
Claudebantque oculos, reddebantque ossa se- 

pulchro. 
Inter quos, patrise decus et dolor, aggere terree 

Tu posito, Cathcarte, jaces. Cape serta, viator. 
Et tumulum magni ducìs advenerare recentem ; 
Sint lacrymae fato et fortes sua preemia noscant. 

Felices ! quibus, horrendum f ulgentibus annis, 
Flante tuba, medioque datum est occumbere 

bello. 
Illum ego non sileam, qui spe dejectus ab omni 
CJonstanter mala dura tulit, vicitque ferendo. 
Quid referam miseras corrupto sidere pestes ? 
Frigidus hos annus, dira hos penuria yictus 
Abstulit et cum febre lues. It morte sodalìs 
Miles multa dolens, et tristia funera ducit. 
Àtque alius forte injusto sub fasce laborans 
Procubuit moribundus humi, sagulumque de- 
center 
Composuit, longumque vale vale Anglia, dixit. 
Amissum sero comites, frustraque Tocatum 
Inveniunt ; tanto concretimi frigore corpus 
Deriguit. Non arva hiemali frigida luna 
Amplius aspiciet, non soles ille malignos. 

Yerum ubi funestasque domos, postesque tueris 
Sanguine respersos^ et piena cubilia leto^ 
Siste pedem, magnosque silens reverere dolores. 
Hic quibus hostiles subter data vulnera muros, 
Aut sua sunt servata manu vexilla cruenta, 
Quique alium excepto morti eripuere periclo. 
Corpora trunca pedum, laniataque pectora telis 
Aspicias, tenuesque manus et febre calentes^ 
Luctantemque animam, et tardas sine sanguine 
venas. 

Quale melos, vergente die, languentibus olim 
Pectoribus venit, atque oculos componit inertes, 
Talis, ubi siccos ardens sitis hauserat artus, 
Adfuit en ! voluitque viris succurrere virgo. 
Ut placidum tulit alma pedem, fugere tenebrse, 
Fugit ibi dolor omnis, et irritus avolat anger. 
Illa refert somnos, et temperat arida labra ; 
Aut iter extremum summota nocte serenat, 
Atque mori docet, exceptatque novissima verba. 
Jam procul agnoscit venientem, auditque lo- 
quentem 

MìleS; ut in duro jactatur membra cubili : 
Tunc allapsa quies fesso^ tunc sentit amatus, 
Et yenit in mentem matemse vocis imago. 

Caetera quid dicam^ confusas csede pha- 
langas, 
Fine coronatos post proeKa mille labores, 
Aut ut perruptas urbs vieta recluserit arces^ 
Fugerit et victus trajecta exercitus unda ? 
Jam tellus redit in speciem, belloque renidet 
Libera : deserto submittitur aggere gramen, 
Fatalesque super tumulos seges horrida culmo 
Sanguineum rubet, et gravidis increscit aristis. 
Hic, ubi prcelia erant, videt ire serenius amnem 
Advena, jam puris discentem currere lymphis, 
Mirantemque suas undas ripasque silentes. 

Hic circum sparsa ossa videt, scabieque peresa 
Arma virùm, fractosque enses ; hic ardua terra 
Congesta juga, disruptis pendentia portis 
Castella, evulsasque arces, molimina belli. 
lUinc caeca solo cava, fossarumque labores 

Obstupuit recolens, qua mira ambage locorum 
Se via producat, quis sit venientibus intro 
Exitus, et pariter molemque artemque tuetur. 

Parte alia portus pelago subductus aperto 
In littus fugit, et tectum complectitur aoquor 
Defensus ratibus mersis, junctaque catena. 
Miratur claustris superaddita claustra, ma-. 

lignos 
Undarum introitus, vada non concessa reciudi ; 
Quae nunquam hostili veniens cum milite classis 
Attigit, armatse nulla imbuit ancora prorae ; — 
Tot clausa objicibus^ tanto aggere tuta recedunt. 
Jam tristes dum spectat agros^ urbemque 

ruina 
Convulsam^ capiturque locis, et singula lustrat, 
Prorsus bella animo^ lituique inamabile murmur 
Odit^ et seternam sperat, vota irrita^ pacem. 
Ah ! quando alma dies, quando securior sotas 
Incipit^ et toto absistit discordia mimdo ? 
En! propriummercatorhabetmare: navitatutas 

Jam percurrit aquas, jam deserit hostica pinus. 
Carbasa jam pandunt pacato in marmore classes, 
Atque extrema petunt maria Anroramque 

sequuntur 
Impavida portusque intrant non ante patentes : 
Tu^ desueta armis, yenientes accipis alveo^ 
Urbs* Augusta, tuo, fluctusque expandis amicos. 

CAROLUS BOWEN, 

E COLL. BaLLIOL. 
* Sebastopolìs. 

